
24-TA-674: Noteikumu projekts (Jauns)
Eiropas Savienības Atveseļošanas un noturības mehānisma plāna 7.1.1. reformas "Enerģijas sektora transformācija" 7.1.1.1.i. investīcijas “Elektroenerģijas pārvades sistēmas sinhronizācija”, 7.1.1.2.i. investīcijas “Elektroenerģijas pārvades un sadales tīklu modernizācija” un 7.1.1.3.i. investīcijas “Biometāna īpatsvara galapatēriņā palielināšana” īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 3.0
MK sēdes protokollēmuma projekts 1.0

Atzinums iesniegts
20.05.2024.
Atzinuma sniegšanas termiņš
20.05.2024.

	1.
	Noteikumu projekts
18.2. akciju sabiedrībai "Sadales tīkls":
	Iebildums
Lūdzam pārskatīt un precizēt noteikumu projekta 18.2. apakšpunktā ietvertās izmaksas. Norādām, ka:
pirmkārt, no 18.2.1. un 18.2.4. apakšpunkta neizriet, uz ko attiecināma testēšana, ieregulēšana un pieņemšana ekspluatācijā un uzstādīšana, jo ir apšaubāms, ka minētās darbības ir attiecināmas uz izejvielu un materiālu izmaksām;
otrkārt, no 18.2. apakšpunkta neizriet, kādos gadījumos attiecināmas ir materiālu iegādes, bet kādos gadījumos - akciju sabiedrības "Sadales tīkls" materiālu izmaksas. Nepieciešamības gadījumā būtu nepieciešams konkretizēt materiālu funkcijas, ja tās atšķiras. Ja akciju sabiedrības "Sadales tīkls" materiālu un izejvielu izmaksas ir kā alternatīva, lūdzam izvērtēt un papildināt 18.2.1., 18.2.2. un 18.2.4. apakšpunktu ar norādi uz izejvielu iegādi;
treškārt, nepieciešams konsekventi norādīt uz izmaksām, nevis tikai darbībām, piemēram, norādīt uz materiālu iegādes izmaksām, kā arī nepieciešams precīzi norādīt izmaksas, piemēram, akciju sabiedrības "Sadales tīkls" izejvielu un materiālu ražošanas izmaksas, nevis šo izejvielu un materiālu izmaksas.
 
Piedāvātā redakcija
-
	Viesturs Blūmentāls (TM)

	2.
	Noteikumu projekts
18.2. akciju sabiedrībai "Sadales tīkls":
	Iebildums
Lūdzam salāgot noteikumu projekta 18.2. apakšpunktā u.c. ietvertās attiecināmās izmaksas ar noteikumu projekta anotācijā ietverto informāciju. Norādām, ka, piemēram, bet ne tikai, noteikumu projekts neparedz attiecināt kapitalizējamos aizdevuma procentus. Tomēr, ja noteikumu projekts tiek attiecīgi papildināts, noteikumu projekta anotācijā nepieciešams sniegt detalizētu pamatojumu konkrētajām izmaksām.
Piedāvātā redakcija
-
	Viesturs Blūmentāls (TM)

	3.
	Noteikumu projekts
21. Investīciju ietvaros ir attiecināmas šādas izmaksas:
	Priekšlikums
Ņemot vērā, ka attiecināmās izmaksas ir iekļautas arī citās noteikumu projekta nodaļās, proti, III, IV un V, lūdzam noteikumu projekta 21. punktā norādīt, ka šajā punktā ietvertās izmaksas ir papildus iepriekšējās nodaļās noteiktajām.
Piedāvātā redakcija
"21. Investīciju ietvaros ir papildus attiecināmas šādas izmaksas:"
	Viesturs Blūmentāls (TM)

	4.
	Noteikumu projekts
21.2. projekta administrēšanas, vadības un projekta īstenošanas personāla izmaksas;
	Priekšlikums
Lūdzam izvērtēt, vai nebūtu jāparedz procentuāls vai citāds ierobežojums (piemēram, no kopējām projekta izmaksām) attiecībā projekta administrēšanas un vadības izmaksām, lai nodrošinātu attiecīgo izmaksu samērīgumu un efektīvu projekta īstenošanu. Alternatīvi lūdzam skaidrot noteikumu projekta anotācijā, kādēļ tas nav nepieciešams.
Piedāvātā redakcija
-
	Viesturs Blūmentāls (TM)

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Lūdzam precizēt noteikumu projekta anotācijas 5.4. sadaļas 1. tabulu, korekti norādot noteikumu projekta vienības, kurās ir ieviestas attiecīgās regulas prasības, jo šobrīd informācija vairumā gadījumu sniegta acīmredzami nekorekti.
Piedāvātā redakcija
-
	Viesturs Blūmentāls (TM)



